tomron87/hebrew-wikipedia-sentences-corpus huggingface dataset:
כאשר פלגה אחת נמצאת בפעילות מבצעית בבריטניה, פלגה שנייה נמצאת בפריסה באזור עימות, פלגה שלישית נמצאת בהכנות לפריסה ואימוני ריענון, ופלגה רביעית נמצאת באימונים ארוכי טווח בחו"ל כמו תרגילי ג'ונגל או מדבר.
בתקופות מלחמה, כמו הפלישה לעיראק בשנת 2003, לא נדיר ששתי פלגות נפרסות.
צוות 4 – לוחמת הרים
צוות 9 – לוחמת הרים
צוות 19 – לוחמת הרים
צוות 22 – לוחמת הרים
פלגה L – פלגת מילואים בכוננות לפריסה מהירה (Detachment L)
פלגת קשר 264 המתמחה בכל היבטי התקשורת השליטה והבקרה כולל תקשורת מאובטחת, לוחמה אלקטרונית (EW) / מודיעין אותות (SIGINT) ומודיעין תקשורת (קומינט).
המתגייסים מגיעים מרחבי בריטניה, אירלנד, נפאל וחבר העמים, והם כוללים גם חיילים סדירים וגם חיילי מילואים.
אף על פי שרובם גברים, נשים משרתות בכמה יחידות הכוחות המיוחדים הממלאות תפקידים זהים לחבריהן הגברים.
ל־SAS 22 מתקבלים מועמדים מכל שלוש זרועות הכוחות המזוינים, אך בעיקר מהצבא ומחיל הנחתים, לאחר ותק של מספר שנים ביחידותיהם.
ליחידות המילואים 21 ו־23 SAS מתקבלים גברים ונשים עד גיל 42 גם ללא שירות צבאי קודם.
לאחר השלמת הכשרה בסיסית, יהיה עליהם לצבור ניסיון לפני שהם יוכלו לנסות להתקבל למילואים ב־SAS.
מסלול ההכשרה למועמדים ליחידות המילואים מורכב מהשלבים הבאים:
אימון ראשוני – אימונים המתנהלים בלילות וסופי שבוע לאורך מספר חודשים.
על המועמד להפגין חוסן נפשי ופיזי.
מיון והערכה – מבדקי מיון הנמשכים 4 ימים להערכה ראשונית והתאמת המועמדים להמשך המסלול.
מסעות – סדרת מסעות מפרכים בקצב גובר.
הסדרה בוחנת את חוסנם הפיזי והנפשי של המועמדים בתנאים קשים ונחישותם להצטרף לכוחות המילואים של ה־SAS.
קורס טקטיקה בסיסי – הכשרה נוספת של שישה חודשים במהלך הלילות וסופי שבוע.
זוהי תקופת הדרכה והערכה אינטנסיבית על טקטיקות, טכניקות ונהלים של הכוחות המיוחדים.
כישורים צבאיים מהווים חלק עיקרי בתוכנית.
עם סיום מוצלח של תרגיל ההערכה הסופי בן שבועיים, המועמדים יתקבלו כחיילי SAS.
אימונים מתקדמים – לאחר שהתקבלו ל־(UKSF(R, החיילים יכנסו לתקופת מבחן של 36 חודשים הכוללת קורס צניחה, קורס תקשורת וקורס הישרדות (SERE).
עם סיום תקופת הניסיון, חיילים יהיו זכאים להתגייס ולהיערך למבצעים.
ההכשרה ופיתוח המיומנויות יהיו רציפים לאורך הקריירה של חייל SAS, וישקפו את הדרישה לשמור על כשירות גבוהה במגוון מיומנויות.
מבצעי ה־SAS הם מבצעים חשאיים וממשלת בריטניה או משרד ההגנה אינם מוסרים מידע בשל רגישות פעולותיהם.
כוח משימה שחור (Task Force Black) הוא יחידת SAS שהוקצתה לכוח משימה בינלאומי שנלחם באל־קאעדה ואנשי משטרו של סדאם חוסיין בעיראק.
ביולי 2003 ביצע צוות SAS מעקב אחר בית מגורים במוסול שנחשד כמקום מסתורם של עודאי וקוסאי, בניו של סדאם חוסיין.
בקשת הכוח להסתער על הבית נדחתה.
היא בוצעה לבסוף בידי כוח דלתא האמריקני שחיסל אותם.
ביולי 2005 צוות צלפים של SAS נטרל חוליית טרור לפני שהצליחה להגיע ליעדיה בעיר מרלבורו.
במרץ 2006 חילץ ה־SAS את הפעיל הבריטי נורמן קמבר ושני קנדים שנחטפו בבגדאד.
ב־5 בספטמבר 2007 צוות SAS בן 30 איש פשט על ביתו של בכיר באל־קאעידה.
הבכיר חוסל אך מהתוקפים נהרג.
ב־26 במרץ 2008 חייל SAS נהרג במהלך מבצע נגד מורדים בעיירה בצפון עיראק.
היחידה הוקמה במצרים בשנת 1941, במהלך מלחמת העולם השנייה, על ידי דייוויד סטרלינג, קצין בצבא הבריטי, אשר שירת כקצין זוטר במשמר הסקוטי ולאחר מכן התנדב ליחידת הקומנדו השמינית, תחת פיקודו של סגן-אלוף רוברט לייקוק.
יחידה זו הפכה מאוחר יותר לחלק מ"כוח Z" (שכונה בהמשך "לייפורס").
ב־1 באוגוסט 1941 פורקה היחידה, אך סטרלינג נותר משוכנע ביתרונות לוחמת הקומנדו: לדעתו יכול היה כוח קטן האוחז ביתרון ההפתעה לגרום נזק גדול יותר מפלוגה שלמה.
השם "שירות האוויר המיוחד" נועד להטעות, מכיוון שהיחידה הייתה יחידת ג'יפים יותר מאשר יחידה מוצנחת.
היחידה פעלה כנגד האיטלקים והגרמנים בקרבות המערכה במדבר המערבי.
חיילי היחידה תקפו בעיקר שדות תעופה אך גם שיירות, נמלים ומטרות צבאיות המרוחקות מאות קילומטרים מהחזית.
את הפעולות ביצעו צוותים קטנים; ניסיון להפעיל את יחידות הקומנדו בסדר כוח גדול נכשל והיחידה חזרה לפעול בצוותים קטנים, הפוגעים במהירות באויב ונעלמים.
הצוותים היו לרוב מגיעים ליעדם ונאספים בחזרה על ידי יחידות סיור ממונעות שנסעו במדבר, ולעיתים רחוקות יותר בצניחה.
היחידה השמידה יותר מטוסים מאשר כל יחידה אחרת של חיל האוויר המלכותי.
השפעתה של היחידה על הצבא הגרמני הייתה כה גדולה שגנרל־פלדמרשל ארווין רומל הקים יחידה מיוחדת להתמודד עמה.
סטרלינג עצמו נתפס והושם בשבי הגרמני במבצע לקראת סוף המערכה באפריקה, אך היחידה המשיכה לפעול בהצלחה עד סוף מלחמת העולם הן באפריקה והן באירופה בפיקודו של פאדי מיין, סגנו של דייוויד סטרלינג.
אחד מהמבצעים החשובים ביותר של היחידה התבצע במסגרת ההכנות לפלישה לנורמנדי.
מטרת המבצע הייתה לאסוף דגימות חול מאזור הנחיתה המתוכנן על מנת לוודא שהוא יכול לתמוך במשקל הטנקים והמשאיות של כוח הפלישה.
סיפור היחידה נכתב בספר "מפקד הרפאים".
בשנות המלחמה הצטרפו לכוח חיילים יהודים ארצישראלים ברובם.
בתחילה פעלו כיחידה במסווה גרמני שנקרא קבוצת החקירה המיוחדת.
היחידה הייתה חלק מ־D Squadron ב־SAS.
מספר הלוחמים ביחידה נע בין 20 ל־38. לאחר פירוק הכוח נשארו חלק מהלוחמים ביחידת ה־SAS.
בין הלוחמים הללו נמנו קרל כהנא שהיה החייל המבוגר ביותר ביחידה במהלך המלחמה ומוריס טיפן (מונגו) טיפברנר שנפל בשבי בשנת 1943 ושוחרר ב-1945 בסמוך לסיום המלחמה.
בעקבות טבח הספורטאים באולימפיאדת מינכן, היחידה עברה שינוי ארגוני כדי להיות מוכנה יותר לאירועי חטיפה ולחימה בטרור והוקמה במסגרתה יחידת לוחמה אנטי מהפכנית (CRW).
לוחמי היחידה הצטרפו למבצע שחרור המטוס החטוף במוגדישו של יחידת GSG-9 ב־1977. באפריל 1980 השתלטו לוחמי היחידה על בניין השגרירות האיראנית במרכז לונדון שעובדיה נלקחו כבני ערובה על ידי מחבלים מן "התנועה הדמוקרטית המהפכנית לשחרור עראביסטאן".
היחידה לקחה חלק פעיל בלחימה בצפון אירלנד.
בין היתר הרגו לוחמי היחידה, ב־6 במרץ 1988, שלושה פעילים במחתרת האירית שניסו לבצע פיגוע תופת בגיברלטר.
במהלך מלחמת המפרץ (1991) פעלו במדבר העיראקי כמה וכמה צוותים של היחידה, חלקם הוחדרו באמצעות צניחה ואחרים באמצעות מסוקים וג'יפים.
משימותיהם העיקריות היו לאתר ולהשמיד משגרי סקאדים במערב עיראק, וקווי סיב אופטי ששימשו לתקשורת בין הדרג הפיקודי למשגרים הניידים בשטח.
אחד הצוותים נתפס על ידי הצבא העיראקי, וכמה מחייליו (ששרדו) הוחזקו בשבי העיראקי עד לסיום המלחמה.
אחד ממפקדי הצוות, אנדי מקנב, תיאר את חוויותיו הקשות מהשירות ומהשבי בספרו "בראבו שתיים–אפס", שתורגם לעברית ואף הוסרט.
הגדוד חזר לעיראק בשנת 2003 לאחר מבצע הצלת בני ערובה בסיירה לאון (2000) והיה מעורב בקרבות כבדים גם נגד הטליבאן באפגניסטן (2001-2014).
בסוף אוגוסט 2008, חשף עיתון הסאנדיי טלגרף הבריטי כי יחידה זו, הייתה מעורבת בפעילות נגד ארגון הטרור אל־קאעידה בבגדד, וקצין בריטי בכיר צוטט כי יחידה זו לכדה וחיסלה יותר מ־3,500 פעילי טרור.
במהלך מלחמת האזרחים בלוב בשנת 2011, דווח בעיתונות הבריטית על מעורבות של יחידת SAS.
לפי The Daily Telegraph, מקורות במשרד ההגנה הבריטי אישרו כי לוחמי היחידה שהו בלוב במשך מספר שבועות ונטלו חלק משמעותי בתיאום נפילתה של טריפולי.
The Guardian דיווח כי אנשי ה-SAS פעלו כמכווני אוויר קדמיים, הנחו טייסים אל מטרות קרקעיות, תקשרו עם מפקדי נאט"ו, ואף ייעצו לכוחות המורדים המקומיים בנוגע לטקטיקות קרב.
העשור השני של המאה ה־21
באוגוסט 2014 נשלחו לוחמי SAS לצפון עיראק כדי לחסל מפקדים וחמושים של המדינה האסלאמית.
צלפים של היחידה, חלקם חמושים ברובה ה־IWI DAN הישראלי ורובה הבארט M82A1, רשמו חיסולים של אנשי המדינה האסלאמית, בין היתר בירי מטווחים של למעלה מקילומטר.
בשנת 2024 דווח כי חמישה מחברי היחידה נעצרו בידי המשטרה הצבאית המלכותית (RMP), בחשד למעורבות בפשעי מלחמה בסוריה.
פרטים מלאים על המעצרים לא פורסמו לציבור.
כתוצאה מהצלחת היחידה, שהמוטו שלה הוא "המעז מנצח" (Who dares wins), היא גדלה מאוד בהיקפה (אף על פי ששיטת הפעולה המשיכה להיות פעילות של צוותים קטנים הפועלים בזמן קצר), ותוך כדי המלחמה הקימו גם צבאות אחרים של כוחות הברית יחידות דומות.
היחידה הפכה למודל לחיקוי ליחידות מיוחדות ברחבי העולם SASR האוסטרלית, NZSAS הניו זילנדית ויחידת ה־SAS הרודזית שנסגרה.
בישראל הוקמה סיירת מטכ"ל, שמייסדה, אברהם ארנן, הושפע עמוקות מהספר "מפקד הרפאים".
ארנן אימץ את המוטו של ה־SAS כמוטו של היחידה "המעז מנצח".
בנוסף לסיירת מטכ"ל, הוקמה גם יחידת שלדג על בסיס הרעיון המבצעי של ה־SAS, כמו כן היוותה היחידה מודל לחיקוי בעבור כוח דלתא האמריקאית, שמייסדה, קולונל צ'ארלי "המסתער" בקווית', למד ממנה רבות בעת שהתאמן עם ה־SAS.
SAP Concur (לשעבר: Concur Technologies) היא חברת SaaS אמריקאית, המספקת שירותי נסיעות וניהול הוצאות לעסקים.
מטה החברה שוכן בבלוויו, וושינגטון.
בספטמבר 2014 הודיע סאפ על רכישת קונקור עבור 8.3 מיליארד דולר במזומן על מנת לחזק את תחום מחשוב הענן.
SAP Concur הוקמה על ידי סטיב סינג.
בראשות החברה עומד כיום מייק אברהרד.
מטה החברה נמצא בבלוויו, וושינגטון, ומשרדים נוספים באדן פרארי, בסנט לואיס פארק, מינסוטה, אלן, טקסס, וינה, וירג'יניה, בארצות הברית, כמו גם באסיה, אוסטרליה ואירופה.
SAP התקשרה בהסכם לרכישת Concur Technologies תמורת 8.3 מיליארד דולר.
הרכישה הושלמה ב־4 בדצמבר 2014.
בשנת 2016 רכשה קונקור את חברת Hipmunk, חברת סטארטאפ המציעה אתר חיפוש טיסות ומלונות.
במהלך תדריך באוגוסט 2018 הודיע משרד ההגנה כי הוא משתף פעולה עם SAP Concur לעדכון מערכת הנסיעות של הצבא הפעיל והמילואים.
הפלטפורמה נחשבת לאחת המובילות מסוגה בעולם והיא מציעה שני מודולים מרכזיים: מודול ההוצאות ומודול נסיעות במערכת אחת.
לפלטפורמה מיליוני משתמשים ועשרות אלפי לקוחות בעולם, בדגש על ארגונים וחברות גלובליות.
מבין לקוחותיה בעולם: IBM, Cisco, ServiceNow, VMware, AIG, אריקסון, סקייפ, טוויטר, Salesforce.com, ג'יי פי מורגן צ'ייס, קוקה-קולה, הצלב האדום האמריקאי, מרכזים רפואיים ובתי חולים, אוניברסיטאות אמריקאיות מובילות ועוד.
SAST (ראשי תיבות של: Static Application Security Testing) הוא כינוי לבדיקה סטטית של אבטחת יישומים.
בדיקה זו משמשת לאבטחת תוכנה על ידי בדיקת קוד המקור של התוכנה לזיהוי חולשות ופגיעויות.
אף שתהליך ניתוח הסטטי של קוד מקור קיים כמעט מאז שהומצאו המחשבים, אך הטכניקה התפשטה לניתוח היבטי אבטחה בסוף שנות ה-90 ובדיון הציבורי הראשון בהזרקת SQL בשנת 1998, כאשר יישומי אינטרנט שילבו טכנולוגיות חדשות כמו JavaScript ו-Adobe Flash Player.
בניגוד לכלי בדיקת אבטחת יישומים דינמיים (DAST) לבדיקות קופסה שחורה של פונקציונליות היישום, כלי SAST מתמקדים בתוכן הקוד של היישום, בדיקת קופסה לבנה.
כלי SAST סורק את קוד המקור של היישום ומרכיביו כדי לזהות פגיעות אבטחה אפשריות בתוכנה ובארכיטקטורה שלהם.
כלי ניתוח סטטי יכולים לזהות כ-50% מהפגיעות האבטחיות הקיימות.
במחזור החיים של פיתוח מוצר תוכנה מבוצעת SAST מוקדם בתהליך הפיתוח וברמת הקוד, וגם כאשר כל חלקי הקוד והרכיבים מורכבים בסביבת בדיקות עקבית.
SAST משמש גם להבטחת איכות תוכנה.
לעיתים, מקרים רבים של תוצאות "חיובי כוזב" (false-positive) מעכבים את אימוצה על ידי מפתחים.
כלי SAST משולבים בתהליך הפיתוח כדי לסייע לצוותי הפיתוח מכיוון שהם מתמקדים בעיקר בפיתוח ומסירת תוכנה המתייחסת למפרט המבוקש.
כלי SAST, כמו כלי אבטחה אחרים, מתמקדים בהפחתת הסיכון להשבתה של יישומים או שמידע פרטי המאוחסן ביישומים לא ייפגע.
לשנת 2018, מסד הנתונים של Privacy Rights Clearinghouse הראה כי יותר מ-612 מיליוני רשומות נפגעו מפריצה.
SATEC (ראשי תיבות של:Shamir Advanced Technological Engineering Company) היא חברה המפתחת פתרונות למדידות חשמליות (מתח, זרם, הספק) וניטור איכות החשמל ברשת החשמל.
מגוון המוצרים של החברה כולל מדי כוח 3 פאזי מסורתי למדידת הספק ורישום נתונים, מוני חשמל, מנתחי איכות חשמל וחבילת תוכנה לניהול אנרגיה וחיוב.
לחברה מטה בירושלים, וחברות בנות בניו ג'רזי ובבייג'ינג, חברת SATEC בבעלות פרטית.
SATEC נוסדה בשנת 1987 כחממה עסקית טכנולוגית על ידי פרופסור ירמיהו ברנובר.
בהשראת הרבי מליובאוויטש, שחזה גל עלייה של יהודים מברית המועצות, בעקבות פרסטרויקה, מטרתו הייתה ליצור מקומות עבודה בסביבה טכנולוגית הולמת עבור העולים הללו, שרבים מהם היו בעלי השכלה גבוהה.
זמן קצר לאחר מכן, SATEC החלה להתמקד במדידת הספק ולפתח מומחיות בתחום זה.
הרעיון העומד בבסיסו היה להפגין גישה כלכלית כדאית לקליטת העולים שהוזכרו, ולהוכיח זאת כמפעל רווחי מעבר לפרויקט חברתי בלבד.
ראשי תיבות של SATEC, שהם Shamir Advanced Technological Engineering Company, מזוהה עם שמי"ר, שהיה מיזם חברתי קודם שנוצר על ידי פרופסור ברנובר.
SATEC, אשר ממוקם במקור במרכז כלל ירושלים, הורכב בתחילה מ-3 חטיבות קטנות: אחת שעבדה על פתרונות אלקטרו-מכניים, בראשות פרופסור מנדל קריצ'בסקי (שלימים קיבל פרס מפעל חיים מאגודת מהנדסי החשמל והאלקטרוניקה בישראל), קבוצה המפתחת פתרונות תוכנה, בראשות פרופסור יעקב פרידמן, וקבוצה שלישית המתמחה בהידרופטלורגיה, בראשות ד"ר סולומון פלקס.
בשלב ראשוני זה כללה SATEC לא יותר מ-15 עובדים.
המימון הראשוני הגיע מתעשיית הכרייה, שהייתה לה אינטרס בפיתוח פתרונות הידרו-מטלורגיים חדשים לעיבוד והיתוך של זהב מתוך עפרות עם תכולת זהב נמוכה.
שנתיים לאחר מכן, SATEC כבר הייתה במיקומה הנוכחי בהר חוצבים, פארק התעשייה היי-טק בירושלים.
בנו של ברנובר, דניאל יחד עם שלמה אולידורט מנהלים את החברה כמנכ"ל (CEO) ו"Managing Director", מהיום הראשון ועד היום (2021).
בשנת 1991, SATEC פתחה חברת בת לפיתוח פתרונות לחימום תעשייתי.
כיום, SATEC היא חברה גלובלית, עם משרדים בארצות הברית (SATEC INC.) ביוניון, ניו ג'רזי, המשרתים את אמריקה וחברת בת בבייג'ינג (SATEC סין) המשרתת את השוק הסיני.
SATEC פועלת בלמעלה מ-60 מדינות ויש לה שותפי SATEC מוכרים במותג עצמי במספר מהן.
עבור השוק הרוסי והשוק ההודי, השותפים של SATEC הקימו קווי ייצור מקומיים כדי להקל על הלוגיסטיקה והספציפיות של הביקוש המקומי.
מדידת חשמל וניתוח איכות חשמל
החברה הייתה חלוצה בתחום מדידת כח דיגיטלית.
בתקופה שבה מדידת האנרגיה הייתה אנלוגית לחלוטין, SATEC הייתה אחת מקומץ החברות הראשונות שפיתחו מד כוח דיגיטלי רב תכליתי.
משם, המוצרים פותחו כדי לכלול מנתחי איכות חשמל ופתרונות בקרה שונים לתעשיית החשמל, עם התמקדות בשירותי חשמל ופתרונות נלווים.
מהנדסי SATEC מתמחים במגוון תחומים ויישומים.
אלה נעים מעיבוד אותות דרך בדיקות סטנדרטיות לדיוק ועמידות, יחד עם יישום של פרוטוקולי תקשורת שונים.
במהלך השנים, מגוון יישומים נחקרו, פותחו והוטמעו במעבדות SATEC.
דוגמאות לכך הן זיהוי תקלות, מיקום ורישום, יחידת מדידת Phasor (לפי IEEE C37.118-2005) לניטור רחב של תדרים והתאמות שונות לצורך דיוק קריאת וחישוב פרמטרים.
מעבדת הכיול של SATEC מאושרת בתקן ISO 17025 לבדיקת דיוק.
הרעיון מאחורי המוצרים הראשונים היה לעצב את מה שייקרא מאוחר יותר בתעשייה כ"פאנל חכם", אשר מרמז על קישוריות ושידור של מצבי מפסק ופרמטרים של הספק ומאפשר שליטה בעומסים באמצעות ממסרים המופעלים מרחוק.
זה תוכנן בשלב מוקדם של הרעיון.
כבסיס ואמצעי לפאנל חכם היה צורך במונה חכם.
ה-PM288, ששוחרר בשנת 1989, מדד והציג 3 מתחים, 3 זרמים ופרמטרי הספק תלת פאזיים (P,Q,S).
בעידן שבו התקשורת והקישוריות היו נדירים בשליטה תעשייתית, הרעיון של מפעיל שיוכל לראות את הפרמטרים הללו מרחוק היה רעיון חדשני.
מד לוח ראשון זה תוכנן כמוצר חזק, הכולל תקשורת טורית ובידוד שנאי גלווני מלא.
בידוד גלווני יושם גם במספר מוצרים הבאים כגון ה-PM17X, המיושם בתחנות הכוח Volzhskaya TGK-7 (סמרה, Ul'yanovsk, Saratov, אזור אורנבורג) כחלק ממערכת טל-מכניקה.
הלקוחות הראשונים של מונים אלו היו מפעלי ים המלח הישראלי, מפעל תעשיית הברום (שנודע מאוחר יותר בשם "תרכובות ברום" עד לאיחודו עם כיל) ונשר מפעלי מלט ישראל, שם מונים אלו מספקים קריאה עד היום (ספטמבר 2020).
זמן קצר לאחר מכן, SATEC הוציאה את ה-PM296. מוצר זה אפשר את כל הפונקציונליות שלעיל, כולל החלפה בין פרמטרים, אשר כללה דרישות וניטור של הרמוניות מתח וזרם עד להרמונית ה-40. יחידה זו צוידה בכניסת זרם רביעית לזיהוי זרמי דליפה והציגה פונקציונליות של הורדת עומסים.
באמצעות שנאי זרם פעילים (compensated), המונים הצליחו להגיע למה שנחשב באותה תקופה לדיוק הגבוה במיוחד של Class 0.2S (לפי IEC 62053-22).
משפחת המוצרים הבאה שהוצגה בתחילת המילניום הזה הייתה סדרת 13X, שעדיין זמינה כיום וכוללת את המונה הפופולרי ביותר של SATEC, ה-PM130. משפחת 13X מורכבת ממוני אנרגיה Class 0.5S/0.2S (לפי IEC 62053-22), כולם בעלי תכונות דומות מאוד.
EM132 ו-EM133 כתושבת למסילת DIN ו-PM130 ו-PM135 כתושבת ללוח.
המונים ניתנים לתכנות להגדרת טריגרים להקלטת אירועים או הפעלת ממסר וכו'.
סדרת 13X חולקת מגוון מודולים הניתנים להחלפה המשמשים ככרטיסי תוספת למונים, המכילים עד 16 כניסות קלט/פלט דיגיטליות ואנלוגיות, אפשרויות תקשורת כגון מודם סלולרי ויציאת Profibus.
ברחבי העולם, מספר רב של תחנות חשמל עדיין פועלות במה שמכונה מערכות מדור קודם, ובכך מכונות תחנות משנה מדורגות.
זה מרמז על היעדר תשתית תקשורת מודרנית ויכולות בקרה שלאחר מכן.
האתגר העיקרי בתחנות משנה אלו הוא שילובן ברשת התקשורת של פלטפורמת השיגור והבקרה של חברת החשמל, לקריאת נתוני הספק ואספקת יכולות בקרה מינימליות לפעולות בסיסיות כגון הפעלת מפסקים או מיתוג שנאים.
המונח בשימוש נרחב בהקשר זה, בהתייחס לשדרוגים כאלה הוא retrofit.
אתגר השיפוץ הוא לספק כמה שיותר ניטור ובקרה, בהתבסס על התשתית הקיימת.
עם הצורך הזה בחשבון, של שילוב מדידה, בקרה ותקשורת, SATEC פיתחה רבים ממוצריה, וציידה את כולם במודולי תקשורת סלולרית המיועדים למיקומים מרוחקים במיוחד או במקרה של היעדר רשתות מקומיות מכל סיבה אחרת.
SA300, הידוע גם בשם ezPAC, תוכנן לנטר תחנות משנה או שנאים מדור קודם שבהם פועלים ממסרי הגנה מכניים.
ניטור מצב המפסק וגם פרמטרי הספק, כולל חותמת זמן מדויקת מספק את מה שמכונה הקלטת רצף אירועים.
זוהי דרך לנטר את פעילות ממסרי ההגנה, לוודא שהם נכנסים לפעולה מיידית בעת הצורך, כמו במקרה של זרמי תקלה, ושהם לא יגיבו בטרם עת במקרים אחרים.
המנתח תוכנן לאכלס מודולרית של עד 5 כרטיסי תוספת נוספים, כגון I/O דיגיטלי ואנלוגי, כניסות זרם נוספות להקלטת זרמי תקלות או יציאות תקשורת נוספות.
בשנת 2020 הוגש PM180 כפתרון לכלול רישום תקלות ויישום PMU במכרז שפרסמה חברת החשמל הישראלית, הצעה שזכתה בסופו של דבר במכרז.
ה-BFM תוכנן כפתרון שיפוץ מקיף לניטור כוח בתחנות משנה מדור קודם.
מצויד בהגדרה מודולרית של עד 18 ערוצי זרם תלת פאזיים, הוא יכול לנטר מזין סטנדרטי.
על מנת לתקשר ישירות עם השירות SCADA, ה-BFM מצויד ביציאת ETH וכולל פרוטוקולי DNP3.0 ו-IEC 60870-5-101/104. מודול סלולרי משובץ מיושם עבור מקומות מרוחקים שבהם אין תשתית תקשורת.
עיצוב מודולרי מאפשר להתאים לו שילוב של I/Os, אנלוגי ודיגיטלי, לניטור מצב המפסק בתחנת המשנה ולפונקציונליות של מתמר.
במהלך 2020 הוסיפה SATEC יכולות לכידת צורות גל ורישום תקלות למכשיר זה כדי לשפר את ניטור תחנות המשנה.
תחום זה כרוך בקביעת סטנדרטים לאיכות החשמל, אותם מחויבים מפעילי המערכות לספק למשתמשי הקצה ותקן למדידה ואימות של איכות החשמל לאחר מכן.
כבר בעת הצגת משפחת PM17X, SATEC נכנסה לתחום ניטור איכות החשמל.
SA300 (ezPAC) היה המוצר הראשון של SATEC שנועד לעמוד בתקן IEC 61000-4-30 כמוצר Class A בקטגוריות של תאימות.
במהלך 2009 הוסיפה SATEC יכולת דיווח PQ בהתאם לתקן CIS GOST 13109-97.
באפריל 2019 ה-PM180 של SATEC אושר כמנתח Class A עבור תאימות למהדורה 3 (2015) של תקן IEC הנ"ל.
במהלך מרץ 2021 השיקה SATEC את מדי סדרת ה-PRO שלה שמטרתה לאגד את דרישות השירות העדכניות ביותר, הכוללות Ethernet יציאות כפולות עבור יתירות תקשורת, הקלטת צורות גל והטמעה של IEC 61850. בצד החומרה, ה-PRO מתוכנן לארח עד 4 מודולים תוספים, המאפשרים לו להגיע ל-26 I/Os לכל מכשיר.
עם הטמעת IEC 61850, יחד עם Modbus, DNP3.0 ו-IEC 60870-5-101/104, סדרת PRO התכוונה להיות IED מדידת הספק, התואם לטופולוגיה של IEC 61850 של תחנת המשנה הדיגיטלית המודרנית.
חיישני זרם מרוחקים בעומס נמוך
מדי אנרגיה סטנדרטיים כוללים כניסות זרם המדורגות בדרך כלל ב-5A או 1A, מה שהופך את המונה תלוי ב-CT חיצוני כדי להוריד זרמים חשמליים מבוזרים סטנדרטיים.
שתי טרנספורמציות ירידה אלו (חיצוניות + פנימיות) גורמות לשגיאה משולבת שהיא תוצר של צבר גורמים.
אלה כוללים גורמים אינטגרליים הקובעים את שגיאת המונה, המושפעת ממגברים, ממירי A/D, רכיבים פסיביים ורעש הנובע מתכנון המעגל.
גורם שגיאה נוסף נובע מהסתמכות על שנאי זרם חיצוני המוסיף שגיאה משלו, לרבות אי ודאות הנובעת מחומרי השנאי ותכנון ושגיאה הנובעים מהסטת פאזה מובנית שלו המשתנה מיחידה לאחרת, אפילו בין אצווה.
החל ממאי 2012 החלה SATEC לתכנן דגמי מוצרים המצוידים בכניסות זרם של 20mA, המיועדים להתממשקות שנאי זרם עם יציאות תואמות.
עיצוב זה מאפשר חיבור ישיר של שנאים בדירוג של עד 3000A למטר עומסים במרחק של עד 200 מטר מהתקן המדידה, תוך שמירה על הדיוק המדורג של המכשיר, בשל העומס הנמוך של פלט זה.
זה מביא למערכת "אחד-CT", הימנעות עם אובדן דיוק נוסף הנגרם על ידי CT חיצוני.
בדיקת כל אצווה להסטת שלב מאפשרת גם לתכנת את המונים עם הסטת הפאזה המתועדת כדי לאפשר פיצוי מחושב בקריאות.
CTs לפעמים הם גורם לסכנות שריפה כאשר מנותקים בשוגג מיחידת המדידה או כאשר הם מנותקים בכוונה מבלי להפעיל פסי קצר.
בהתחשב בכך, מכשירי ה-HACS CT תוכננו גם עם מתג בטיחות כדי להבטיח שניתוקם לא יוביל למתח גבוה שעלול להיות מסוכן.
עם הטמעה של מערכות כוח DC במגמת עלייה, SATEC ביצעה התאמות קטנות במהלך 2020 כדי לאפשר למונים מסדרת PRO ול-PM130 לבצע קריאה ומדידה ישירה של זרם DC עד 3000A, באמצעות חיישני אפקט הול עד 3000 V DC, באמצעות מחלק מתח למתחים מעל 800 V DC.
בין יישומים רבים, הצורך במדידה כזו עולה בהקשר של מערכות פוטו וולטאיות ובתכנון מודרני של מערכות חשמל במרכזי נתונים.
SATEC משתמשת גם בתשתית החומרה שלה עבור מדידה חכמה ומדידה של דיירי משנה במתקנים מסחריים כגון קניונים ובנייני משרדים.
דוגמאות לפרויקטים כאלה בוצעו במרכז הקניות ממילא ובבניין האמפייר סטייט בניו יורק.
סניפי SATEC בארצות הברית ובישראל מספקים גם חיוב כשֵירות, חשבוניות למשתמשים ודיירי משנה בשם בעלי ומנהלי נכסים מסחריים.
SATEC פועלת בלמעלה מ-60 מדינות, בעיקר באמצעות אינטגרטורים מקומיים, שותפים ומפיצים המשווקים את הפתרונות של SATEC למפעילי רשתות תמסורת והפצה מקומיים וללקוחות תעשייתיים/מסחריים.
בין משתמשי הקצה הבולטים של SATEC נמנים Con-Edison, BGE, סימנס-GAMESA, קוקה קולה, אינטל, איירבוס חברות ביטחוניות כגון התעשייה האווירית ואחרות.
מפת עימוד רצפים (SAM) היא פורמט מבוסס טקסט במקור לאחסון רצפים ביולוגיים אשר עוברים עימוד לרצף ייחוס שפותח על ידי הנג לי ובוב הנדסאקר.
הוא פותח כאשר מפתחי מיזם אלף הגנומים רצו להתרחק מפורמט ממפה MAQ והחליטו לעצב פורמט חדש.
העיצוב הכולל המופרד ב-TAB של הפורמט הגיע מפורמט מוקדם יותר בהשראת ה-PSL של התוכנה BLAT.
השם של SAM הגיע מ-גאבור מארס מאוניברסיטת יוטה, שבמקור היה לו פורמט תחת אותו שם אבל עם תחביר שונה, יותר דומה לפלט של BLAST.
הוא נמצא בשימוש נרחב לאחסון נתונים, כגון רצפי נוקלאוטידים, שנוצרו על ידי הדור הבא של טכנולוגיות הריצוף, והתקן הורחב כך שיכלול רצפים לא ממופים.
הפורמט תומך ברידים קצרים וארוכים (עד 128 מגה-בייט) המיוצרים על ידי פלטפורמות ריצוף שונות ומשמש לאחזקת נתונים ממופים בתוך ערכת הכלים לניתוח הגנום (GATK) וברחבי מכון Broad, מכון Wellcome Sanger, ולאורך פרויקט 1000 הגנומים.
פורמט SAM מורכב מכותרת ומקטע עימוד.
המקבילה הבינארית של קובץ SAM היא קובץ (Binary Alignment Map) BAM, המאחסן את אותם נתונים בייצוג בינארי דחוס.
ניתן לנתח ולערוך קובצי SAM באמצעות התוכנה SAMtools.
קטע הכותרת חייב להיות לפני קטע העימוד אם הוא קיים.
כותרות מתחילות בסמל '@', שמבדיל אותן מקטע העימוד.
לקטעי עימוד יש 11 שדות חובה, כמו גם מספר משתנה של שדות אופציונליים.
אל"םשדהסוּגתיאור קצר1QNAMEחוּטתבנית שאילתה NAME2FLAGIntFLAG חלקית3RNAMEחוּטרצף הפניות NAME4POSIntמיפוי POSition מבוסס 1 השמאלי ביותר5MAPQIntאיכות מיפוי6CIGARחוּטCIGAR string7RNEXTחוּטרפ.
שם בן/בת הזוג/הקריאה הבאה8PNEXTIntמיקום בן הזוג/הקריאה הבאה9TLENIntאורך התבנית שנצפה10SEQחוּטקטע רצף11QUALחוּטASCII של בסיס בקנה מידה Phred QUALity+33
קריאות/קטעים בעלי QNAME זהה נחשבים מגיעים מאותה תבנית.
QNAME '*' מציין שהמידע אינו זמין.
בקובץ SAM, קריאה עשויה לתפוס מספר שורות יישור, כאשר היישור שלה הוא כימרי או כאשר ניתנים מיפויים מרובים.
RNAME: רצף התייחסות NAME של היישור.
אם קיימות שורות כותרות @SQ, RNAME (אם לא '*') חייב להיות נוכח באחד מתגי SQ-SN.
לקטע לא ממופה ללא קואורדינטה יש '*' בשדה זה.
עם זאת, קטע לא ממופה עשוי להיות בעל קואורדינטה רגילה כך שניתן למקם אותו במיקום רצוי לאחר המיון.
אם RNAME הוא '*', לא ניתן להניח הנחות לגבי POS ו-CIGAR.
POS: מיקום מיפוי 1-מבוסס השמאלי ביותר של הבסיס התואם הראשון.
לבסיס הראשון ברצף ייחוס יש קואורדינטה 1. POS מוגדר כ-0 עבור קריאה לא ממופה ללא קואורדינטה.
אם POS הוא 0, לא ניתן להניח הנחות לגבי RNAME ו-CIGAR.
זה שווה ל-10 log10 Pr{מיקום המיפוי שגוי}, מעוגל למספר השלם הקרוב ביותר.
ערך 255 מציין שאיכות המיפוי אינה זמינה.
RNEXT: שם רצף הפניה של היישור הראשי של ה-NEXT שנקרא בתבנית.
לקריאה האחרונה, הקריאה הבאה היא הקריאה הראשונה בתבנית.
אם קיימות שורות כותרות @SQ, RNEXT (אם לא '*' או '=') חייב להיות נוכח באחד מתגי SQ-SN.
שדה זה מוגדר כ-'*' כאשר המידע אינו זמין, ומוגדר כ-'=' אם RNEXT הוא RNAME זהה.
אם לא '=' ולקריאה הבאה בתבנית יש מיפוי ראשי אחד , שדה זה זהה ל-RNAME בשורה הראשית של הקריאה הבאה.
אם RNEXT הוא '*', לא ניתן להניח הנחות ב-PNEXT ובביט 0x20.
PNEXT: מיקום היישור הראשי של ה-NEXT שנקרא בתבנית.
הגדר כ-0 כאשר המידע אינו זמין.
שדה זה שווה ל-POS בשורה הראשית של הקריאה הבאה.
אם PNEXT הוא 0, לא ניתן להניח הנחות ב-RNEXT ובביט 0x20.
TLEN: אורך תבנית נצפית חתום.
אם כל הקטעים ממופים לאותה הפניה, אורך התבנית הנצפית ללא סימן שווה למספר הבסיסים מהבסיס הממוף השמאלי ביותר לבסיס המופה הימני ביותר.
לקטע השמאלי ביותר יש סימן פלוס ולצד הימני ביותר יש סימן מינוס.
הסימן של קטעים באמצע אינו מוגדר.
הוא מוגדר כ-0 עבור תבנית מקטע בודד או כאשר המידע אינו זמין.
שדה זה יכול להיות '*' כאשר הרצף אינו מאוחסן.
אם לא '*', אורך הרצף חייב להיות שווה לסכום האורכים של פעולות M/I/S/=/X ב-CIGAR.
'=' מציין שהבסיס זהה לבסיס הייחוס.
לא ניתן להניח הנחות על מקרי המכתבים.
QUAL: ASCII של QUALity בסיס פלוס 33 (זהה למחרוזת האיכות בפורמט Sanger FASTQ ).
איכות בסיס היא ההסתברות לשגיאת בסיס בקנה מידה של phred השווה ל-10 log10 Pr{הבסיס שגוי}.
שדה זה יכול להיות '*' כאשר האיכות אינה מאוחסנת.
אם לא '*', SEQ לא חייב להיות '*' ואורך המחרוזת האיכותית צריך להיות שווה לאורך של SEQ.
השדה FLAG מוצג כמספר שלם בודד, אך הוא סכום דגלים בשיטת סיביות לציון תכונות מרובות של יישור קריאה.
כל תכונה מציינת ביט אחד בייצוג הבינארי של המספר השלם.
תכונות FLAG נסכמות כדי לקבל את הערך הסופי, למשל שורת SAM הנובעת מרשומת FASTQ מצמדת של Illumina בעלת ערך FLAG 2145 תציין:
ערך הדגלמַשְׁמָעוּתסכום דגל1קריאה משויכת132read2 הושלם הפוך3364לקרוא 1972048יישור משלים2145
הסוג יכול להיות אחד מ- A (תו), B (מערך כללי), f (מספר אמיתי), H (מערך הקסדצימלי), i (מספר שלם) או Z (מחרוזת).
הסתברות PhredU2Zשהקריאה השנייה תהיה שגויה מותנית בכך שהטוב ביותר יהיה שגויUQiסבירות Phred של הקטע, מותנה בכך שהמיפוי יהיה נכוןX??שמור למשתמשי קצהY??שמור למשתמשי קצהZ??שמור למשתמשי קצה
SATLLA-2B הוא לוויין ישראלי מסוג פיקו-לוויין, והוא הלוויין השלישי שנבנה על ידי סטודנטים וסטודנטיות במעבדת K&CG של אוניברסיטת אריאל.
הלווין שוגר לחלל באמצעות טיל פאלקון 9 של חברת SpaceX למסלול לווייני נמוך (LEO), במסלול קוטבי.
הלוויין נבנה במעבדת המחקר K&CG של אוניברסיטת אריאל בראשות הפרופסור בועז בן-משה.
הלווין תוכנן ונבנה על ידי קבוצה של סטודנטים וסטודנטיות מהמחלקה למדעי המחשב, המחלקה להנדסת חשמל ואלקטרוניקה וכן מהפקולטה להנדסה באוניברסיטת אריאל.
בניית הלווין היתבססה על לקחים שנילמדו מהלווינים האחרים בסדרה SATLLA-1. שיגור הלווין נעשה באמצעות חברה מתווכת שהרכיבה את הלווין וכן לוויינים אחרים בפוד שיגור אותו היא העבירה לחברת SpaceX.
ב-13 בינואר 2022 שוגר הלווין על גבי טיל השיגור פאלקון 9 עם עוד עשרות לוויינים זעירים אחרים.
הלוויין SATLLA-2B הוא דור המשך ללוויינים שמטרתם הצגת יכולת של תקשורת מבוססת לייזר מהחלל ובדיקת המערכות המאפשרות אותה.
התקשורת עם הלוויינים תתבצע מתחנת הקרקע באוניברסיטת אריאל.
בנוסף, הלוויין נועד להדגים ולבחון טכנולוגיות שהותאמו לננו לוויינים באוניברסיטת אריאל:
עוקב כוכבים: המערכת מאפשרת קביעת המנח המרחבי של הלוויין על פי תמונת הכוכבים אותה הוא רואה.
מערכת בקרת הכוון שמבוססת על גלגלי תנופה (Reaction Wheels): כוללת מספר גלגלים בתוך הלוויין המסתובבים במהירות גבוהה ושומרים על יציבות הלוויין או משנים את הזווית שלו בהתאם לצורך.
שימוש ב-LED כדי לאתר את הלוויין ולעקוב אחריו: על הלוויין מערך נורות LED אשר יידלק בעת חליפותיו מעל ישראל ויאפשר מעקב מדויק אחר הלוויין באמצעות מערך טלסקופים רובוטיים.
מערכת תקשורת לטווח רחוק בעלת הספק נמוך בתקן LoRa.
מערכת עקיבה אחר שידורי מטוסים בפורמט ADS-B.
הלוויין משתמש בתדרים מסוג UHF ומסוג S-BAND.
הלוויין בנוי בתצורה של קובייה של 5X5X11.4 ס"מ בתקן פיקו-לוויין ומשקלו כ-370 גרם.
הלוויין כולל תת-מערכות ההכרחיות לרבות מערכת בקרת אנרגיה, מערכת שידור, קליטה ועיבוד מידע, מחשב משימה ומערכת בקרה תרמית.
הלוויין שוגר על גבי טיל פאלקון 9 של חברת SpaceX האמריקאית.
הלוויין שוגר בהצלחה כשעה לאחר שיגור הטיל.
לאחר כשעתיים, נקלט השידור הראשון של הלוויין באמצעות רשת תחנות קרקע של חובבי רדיו.
הלוויין משדר אות כל דקה בהתאם למצבו האנרגטי.
SAS היא שפת מחשב ספציפית המשמשת לניתוחים סטטיסטיים.
היא פותחה על ידי אנתוני ג'יימס בר (Anthony James Barr) בשנות השישים, ומאז התרחבה לכיוונים נוספים, כמו בינה עסקית, למידת מכונה ודברים נוספים.
SAS איננה רק שפת תכנות אלא תוכנה (software), הכוללת למעלה מ-200 חבילות שונות.
רבות מהן מתבססות על תכנות חזותי (ויזואלי) שאינו דורש ידע מוקדם בתיכנות.
השפה אינה קוד פתוח, ושייכת למכון SAS האמריקאי שהוא בית התוכנה הפרטי הגדול בעולם.
המכון דורש תשלום עבור התקנה ושירות.
קיים אתר מפורט של המכון הכולל את כל הפונקציות וההתקנות האפשריות בשפה.
סקריפטים של SAS וקובצי דאטה מקבלים את הסיומת file.sas.
בתעשייה השימוש ב-SAS נפוץ בעיקר בחברות גדולות, לרוב מתחומי הפיננסים (בנקים, חברות ביטוח וכדומה) והפרמקולוגיה (תרופות).
זאת משום אמינותה ויציבותה של השפה, והעובדה שקיים גוף שהוא האחראי עליה, בשונה משפות אחרות כמו python ו-r.
SAS איננה רק שפה, אלא תוכנה הכוללת למעלה מ-200 חבילות שונות.
גם התחביר עשוי להיות שונה מאוד בין חבילות שונות ומטרות שונות.
השפה בבסיסה נועדה לעבודות עם טבלאות, ולכן התחביר שלה שונה משפות אחרות.
גם לא קיים הבדל בין אותיות גדולות וקטנות.
יש לכתוב נקודה פסיק אחרי כל פקודה.
לאחר כל פעולה, יש לכתוב את המילה השמורה RUN;
השפה רצה בחלק סביבת העבודה שנקרא LOG, ושם ניתן לראות את הפקודות עצמן.
תהליך העבודה ב-SAS מתבסס על עבודה בספריות (Library), שהן תיקיות שהוגדרו בעזרת נתיב (pathway).
התיקייה הבסיסית היא תיקיית work ובה מתבצעת העבודה השוטפת.
תיקיית work מתרוקנת אוטומטית בכל יציאה מהתוכנה, וכל הקבצים שהיו בה נמחקים.
הגדרת הספרייה פותחת במילה השמורה libname, לאחר מכן הגדרת שם הספרייה, ואז הנתיב כמחרוזת.
הנה דוגמה להגדרת ספרייה במערכת ההפעלה WINDOWS:
ב-SAS קיימים שני טיפוסי נתונים: טיפוס נומרי (מספרי) וטיפוס מחרוזת (המכונה ב-SAS בשם CHAR).
קיימים משתנים נוספים המבוססים על שני הללו.
לדוגמה, משתנה תאריך (DATE) המבוסס על טיפוס נומרי.
טיפוסי הנתונים לרוב ימומשו כעמודה בתוך טבלה.
סקירה כללית של תחביר בסיסי
תחביר בסיסי ב-SAS מכונה data step ונמצא בשימוש בכל החבילות.
תפקידו הוא יצירת טבלאות והגדרת פעולות שונות בין טבלאות.
תחביר בסיסי פותח במילה השמורה DATA ומסיים במילה השמורה RUN
יצירת טבלה חדשה מתבצעת כך:
בדוגמה זו יצרנו את הטבלה name_table בספריית work.
משתנה A הוא מחרוזת ואורכו 25 תווים.
השימוש בתו $ מבהיר ל-SAS שמדובר במחרוזת, ולכן אין צורך להגדיר פורמט עבור משתנה A.
משתנה B הוא נומרי, ומשתנה C הוא משתנה תאריך, בפורמט המתאים לצורת הכתיבה הנתונה כאן
הגדרת משתנה חדש או פעולות על משתנים יכולה להתבצע כך:
הפקודה set מבצעת טעינה של טבלה אחרת.
כדי לבצע איחוד בין טבלאות (JOIN), יש להשתמש בפקודה merge.
אם לא הוגדרה תיקייה מסוימת לפני יצירת הטבלה, היא תיווצר אוטומטית בספריית WORK.
קיימות מתודות רבות המתאימות לעבודה על משתנים בטבלה.
עבודה בתהליכי SAS (המכונים procedure)
בשפת SAS קיימים מאות "בלוקים" מובנים המשמשים לתכלית ספציפית כלשהי.
כולם פותחים במילה השמורה proc ומסיימים ב-run.
כך למשל, לקליטת קובץ חיצוני נשתמש ב-proc import, ולרגרסיה נוכל להשתמש ב-proc reg.
מיון הנתונים יתבצע בעזרת proc sort, וקוד SQL ייכנס תחת proc sql.
להמחשה, להדפסת הטבלה נוכל להשתמש ב-proc print, בצורה הבאה:
קיימות אפשרויות רבות עבור כל proc, ולכל אחד מהם קיים פרוטוקול ייחודי משלו.
SAS היא שפה שנועדה לנתונים, וקיימות בה אפשרויות רבות להצגת נתונים, טבלאות, גרפים, מדדים סטטיסטיים, ועוד שימושים רבים נוספים.
פקודה להצגת נתונים תפתח לרוב קובץ HTML ואליו תדפיס את הנתונים שנדרשו.
ניתן גם להעביר אותם לתוכנות נוספות, כדוגמת excel.
הנה דוגמה לשימוש בתהליך SAS שנקרא proc tabulate להצגת מדדים סטטיסטיים, הכוללים סכום וממוצע לפי קטגוריות (פרוטוקול התהליך כולו מופיע באתר SAS)
run;בדוגמה זו הגדרנו ל-SAS את משתנים A ו-E כמשתנים קטגוריאלים, ואת משתנה B כמשתנה נומרי מדיד.
לאחר מכן דרשנו טבלה המראה את הסכום והממוצע של משתנה B, עבור כל קטגוריה במשתנה A.
דרישה שהיא בלתי הגיונית מבחינה סטטיסטית (למשל, ממוצע של משתנה קטגוריאלי) תעלה הודעת שגיאה.
אין חובה להשתמש בכל המשתנים שהוגדרו.
כך למשל, משתנה E לא בא כאן לידי ביטוי.
ניתן להוסיף טבלאות נוספות ופקודות נוספות לפני פקודת run.
שפת מאקרו היא תת-שפה ב-SAS הדומה יותר לשפות אחרות.
תפקידן של פקודות מאקרו הוא לחסוך בקוד, למשל באמצעות הגדרת פונקציות.
התחביר שונה מעט מהתחביר הבסיסי, משום שמדובר בחבילה אחרת שפותחה בזמן אחר.
דרך פשוטה להגדיר משתנה מאקרו (משתנה זה איננו עמודה בטבלה) היא כך:
בדוגמה זאת, ערכו של האובייקט A הוא 2.
הגישה למשתני מאקרו היא בעזרת התג &.
למשל, כדי להדפיס את A יש לכתוב:
ההדפסה עצמה תתבצע בחלק סביבת העבודה שנקרא LOG.
פונקציה מוגדרת בעזרת המילה השמורה macro ומסתיימת במילה mend.
ניתן להגדיר משתנה מקומי (לוקאלי) בפונקציות SAS, והגישה אליו היא בעזרת התג &.
פונקציה זו מדפיסה (PUT) את הארגומנט לאחר שהיא מחשבת ומוסיפה לערכו 10.
כדי להפעיל את הפונקציה, נקרא לה בצורה הבאה:%func (5)
פונקציות SAS תומכות גם בארגומנטים עם ערך ברירת מחדל (default), אבל יש לשים אותם בסוף רשימת הארגומנטים.
ב-SAS ניתן להגדיר מערך (array) בעזרת המילה השמורה array, ואחריה מופיעים הממדים בסוגריים מסולסלות.
כלי זה משמש פעמים רבות להגדרת משתנים רבים בבת אחת.
לולאות for ו-while קיימות ב-SAS, אך הן מתבצעות בתוך טבלה או כחלק מפקודת מאקרו, ולא באופן חופשי.
לפעמים, במקרים מהסוג הזה, נהוג ליצור טבלה ריקה ולכתוב את הקוד, כך שהקוד מופעל - אך לא נוצרת טבלה.
לולאה תתחיל בפקודה DO ותיגמר בפקודה END
הנה דוגמה להמחשת לולאת while המתרחשת בתוך טבלה שאיננה קיימת:data _null_;
דוגמה להמחשת לולאת for בתוך פקודת מאקרו:%macro for_loop;
SAP גארדן היא זירה מקורה בת 12,500 מושבים בפארק האולימפי שבמינכן, בוואריה.
הזירה מארחת את משחקי ההוקי קרח של קבוצת רד בול מינכן ואת משחקי הכדורסל של קבוצת באיירן מינכן החל מעונת 2024/25.
תכנונה של הזירה נבע מרצונן של קבוצת ההוקי קרח רד בול מינכן וקבוצת הכדורסל באיירן מינכן לאולם חדש ומודרני.
רד בול שיחקה באולימפיה אייסהאלה ובאיירן שיחקה באאודי דום, שניהם נבנו לקראת אולימפיאדת מינכן (1972).
בדצמבר 2014 הודיעה מועצת עיריית מינכן על מכרז לבניית הזירה החדשה שתוקם במקום ולודרום הרדסטדיון בפארק האולימפי בעיר.
בשנת 2019 זכתה חברת התוכנה הגרמנית SAP בזכויות השיום לזירה.
על מנת למנוע בלבול עם ה-SAP ארנה במנהיים נערכה הצבעה על שם אחר לאולם.
שלוש האפשרויות המובילות היו SAP לייב (9.9% מהקולות), SAP פארק (44.8%) ו-SAP גארדן (45.3%).
עבודת החפירה הראשונה באתר החלה ב-13 בינואר 2020, ואבן הפינה הונחה ב-23 בפברואר 2021, בטקס שנערך ללא קהל בעקבות מגפת הקורונה בגרמניה.
משחקה הראשון של רד בול מינכן באולם היה משחק ידידות מול באפלו סייברס מה-NHL ב-27 בספטמבר 2024, בו ניצחו הסייברס 5–0, וב-3 באוקטובר נערך משחקה הראשון של באיירן מינכן בעונת של היורוליג באולם.
SCSI, ראשי תיבות - Small Computer System Interface (מבטאים "סקאזי") הוא תקן להעברת נתונים בצורה מקבילית שמאפשר קצבי העברת נתונים גבוהים בהרבה מאלה של היציאות הטוריות והמקביליות הקיימות במחשב.
עוד יתרון ל-SCSI - ניתן לחבר יותר מהתקן אחד לאותה היציאה.
טכנולוגיית SCSI נחשבת ליקרה יחסית, ולכן נשארה בעיקר נחלתם של מי שהיו זקוקים למהירות ולאמינות שהיא מציעה.
טכנולוגיה זו כמעט ואינה בשימוש כיום במחשבים אישיים, ובמקומה נמצאת לרוב טכנולוגיית ה-SATA הטורית (או בטכנולוגיה המקבילה הישנה יותר, PATA).
SDDS, ראשי תיבות של Sony Dynamic Digital Sound היא שיטת קידוד דיגיטלית לפסקול רב-ערוצי של סרטי קולנוע שפותחה על ידי חברת סוני לשימוש בבתי הקולנוע החדישים שלה.
שיטה זו פותחה במטרה למשוך קהל לקולנוע, תוך הבטחת מערכות קול משוכללות שכמותן לא ניתן לבנות בבית (השיטות המתחרות DTS ו-Dolby Digital נמצאות בשימוש ביתי בפורמט ה-DVD).
בשיטה זו הפסקול הדיגיטלי נמצא על שני פסים לאורך קצוות סרט הצלולואיד, כך שניתן להדפיס על אותו הסרט שני פסקולים במקביל: אחד בשיטת SDDS ושני בשיטת דולבי דיגיטל, שבו עושים שימוש בבתי קולנוע פחות חדישים.
השיטה תומכת במספר ערוצים משתנה, עד שמונה: חמישה רמקולים קדמיים, שניים אחוריים וערוץ סאב וופר.
בשיטה זו הגנות מרובות כנגד בעיות בפסקול - המידע השמור מוגן בתיקון שגיאות דיגיטלי, ושני הפסים מגבים זה את זה לחלוטין (על כל אחד שמור מלוא המידע) בהיסט מסוים כך שגם במצב שבו יש נזק פיזי ניכר לסרט, הפסקול עדיין יישמע מושלם.
העבודה על הפורמט התבצעה במקביל לפיתוח DTS ודולבי דיגיטל, והסרט הראשון שבו נעשה שימוש בשיטה היה "אחרון גיבורי הפעולה" שיצא ב-1993. ב-2001 יצא הסרט הראשון שניצל את התמיכה בשמונה ערוצים - "Final Fantasy - The Spirits Within".
מאז יצאו יותר מ-1,000 סרטים שעושים שימוש ב-SDDS.
השימוש בכל שמונת הערוצים הוא יחסית נדיר (רוב הסרטים מודפסים עם פסקול 5.1 בלבד), ויתרונם מתבטא בעיקר בבתי קולנוע בעלי מסך גדול במיוחד.
לכן, אין הרבה בתי קולנוע קטנים שיש בהם מערכת SDDS.
בישראל בתי הקולנוע "סינמה סיטי" ונגטיב הם היחידים שבהם מותקנת מערכת כזו.
SCADA (ראשי תיבות באנגלית למונח: Supervisory Control And Data Acquisition) הן מערכות מחשב המשמשות לצורך פיקוח, שליטה ואיסוף נתונים בתעשייה.
מערכות אלה מנטרות ושולטות על תהליכים בתחום התעשייה, התשתיות וניהול מתקנים, כמתואר להלן:
תהליכים בתעשייה הכוללים, בין השאר, תהליכי הפקה, יצור, זיקוק, יצירת אנרגיה והרכבת מוצרים.
תהליכים בתשתיות ציבוריות או פרטיות הכוללים, בין השאר, מערכות תאורת חוץ (עירוניות ובינעירוניות), מערכות לאספקת מים, איסוף וטיהור שפכים, ניטור צנרת להולכת נפט וגז, רשת החשמל, מערכת צופרי אזעקה ומערכות תקשורת גדולות.
תהליכים במתקנים ציבוריים או פרטיים, כולל ניהול מערכות בניינים, שדות תעופה, אוניות ותחנות חלל.
מערכות SCADA מנטרות ושולטות על מערכות HVAC (ראשי תיבות באנגלית: Heating, Ventilation, and Air Conditioning), חימום, אוורור ומיזוג אוויר, הפועלות במתקן.
מערכת SCADA מכילה בדרך כלל תת-מערכות אלה:
ממשק משתמש הוא חלקה של מערכת החשוף למשתמש בה, כך שדרכו מתקיים הקשר בין המשתמש ובין המערכת, ובאמצעותו המפעיל האנושי מנטר ושולט על התהליך.
מערכת פיקוח ממוחשבת, האוספת מידע על התהליך ושולחת פקודות בקרה לתהליך.
יחידות ניטור בתהליך (RTU), שהן יחידות קצה ממוחשבות המחוברות לחיישנים הממוקמים באתר התהליך.
בקרים לוגיים מיתכנתים (PLC) הם מכשירים אלקטרוניים ממוחשבים המיועדים לאסוף מידע, לבקר ולשלוט בתהליכים.
שימוש במכשירים אלה לניטור התהליך זול יותר וגמיש יותר, מאשר יחידות RTU הנבנות במיוחד לתהליך מסוים.
תשתית תקשורת המחברת בין מערכת הבקרה לבין יחידות הקצה, RTU או PLC.
בעבר התקשורת הזאת הייתה בעיקר סיריאלית אבל כיום מבוססת Ethernet.
מערכת לוויינית לחישת אינפרה אדום מהחלל היא מערכת אמריקאית, שנועדה לשרת את צורכי האיסוף, בתחום חתימות האינפרה - אדום, של ארצות הברית של אמריקה.
המערכת אמורה להכיל שלוש משפחות לוויינים:
לוויינים "גיאו-סטציונריים", כלומר, לוויינים שניצבים מעל נקודה מסוימת בכדור הארץ והם נמצאים בגובה של כ־36,000 ק"מ.
לוויינים אלו מאפשרים "לבהות" באופן רצוף לעבר גזרת האחריות שלהם מצד אחד והרזולוציה שלהם מוגבלת מצד שני.
לוויינים במסלול אליפטי, כאשר בחלקי המסלול שבהם הם חולפים בקרבה לכדור הארץ, הם מאפשרים חישה ברגישות משופרת.
לוויינים במסלול נמוך המאפשרים חישה ברזולוציה גבוהה, אבל, הם נמצאים כל הזמן בתנועה, בהתייחס לנקודה מסוימת מעל כדור הארץ.
המערכת כולה נועדה לתת אתרעה על שיגורי טילים בליסטיים, לאפשר "הצבעה" לעבר נתיבים של טילים בליסטיים - עבור מערכי ההגנה האקטיבית ולעקוב, מודיעינית אחרי כלל השיגורים המתבצעים בעולם.
למערכת יש יכולת למעקב אחרי מטרות גם לאחר שהמנוע הרקטי שלהן נכבה ולפי חלק מהמקורות, המערכת יכולה לעקוב גם אחרי כלי טיס נושמי אוויר.
המערכת החליפה את מערך ה DSP.
המרכיב הקרקעי של המערכת כולל שני מרכזי קליטה ועיבוד נתונים בארצות הברית ויכולת קליטה באמצעות מערכת נפרשת (Joint Tactical Ground Stations (JTAGS
יכולת האתרעה משיגורי טילים בליסטיים בין יבשתיים היא מרכיב חשוב בתפישת ההרתעה של ארצות הברית.
שדרוג מערכת ה-DSP תועדף, בין השאר, על רקע "מלחמת המפרץ", בשנת 1991, מלחמה שבה העיראקים ירו טילי סקאד משודרגים ובכך, נושא ה"טאבו" על שיגורי טילי קרקע קרקע - נשבר במידה רבה.
השיגורים הראשונים, של לוויינים אליפטיים, היו בשנים 2006, 2008, 2014 ו-2017 (לוויינים מסדרה Trumpet).
שיגורי הלוויינים הגיאוסטציונריים היו בשנים 2011, 2013.
תוכנית הלוויינים הנמוכים סבלה מפיגורים רבים ולוויני הדגמה שוגרו בשנים 2008, 2009.
חוזה להצבת שני לוויינים גיאוסטציונריים נוספים, נחתם ביוני 2014 כאשר החברה המבצעת נבחרה להיות חברת "לוקהיד-מרטין".
עלות החוזה 1.86 מיליארד דולר.
ב 13 במאי 2015, חיל האוויר האמריקאי הודיע על הצבה מוצלחת של לוויין אליפטי שלישי
ביוני 2015, חיל האוויר האמריקאי הודיע שהלווינים הגיאו-סטציונריים, החמישי והשישי, יתבססו על "מנשא" תיקני של לוויני תקשורת ובהתאם, אמינותם צפויה לגדול ללא תוספת מחיר
ב 20 בינואר 2018 דווח על שיגור והצבת לוויין גיאוסטציונרי נוסף
על פי ה-Wall street Journal, יש כוונה לשדרג את מערך הלוויינים, כך שהוא יכלול כמה אלפי לוויינים ובכך, לתת לו עמידות מול איומים על הלוויינים (על ידי רוסיה וסין, בעיקר)
בפברואר 2024, שוגרו הלוויינים הראשונים של הHBTSS, הסנסור לעקיבה אחרי טילים היפרסוניים וטילים בליסטיים.
לוויינים אלה הם אבות טיפוס למערכי לוויינים שנועדו לתת התרעה מקדימה, לעקוב אחרי טילים, לבצע "אחיזת קרקע מהחלל", לספק תקשורת רחבת פס עם השהיות נמוכות ועוד ועוד - כחלק מהמערכים עליהם מופקדת הסוכנות לפיתוח בחלל.
תיאור המערכת, באתר של חברת "לוקהיד מרטין"
תיאור המערכת, באתר של חיל האוויר האמריקאי
מסמך מפורט של משרד ההגנה האמריקאי
תיאור המערכת, במסמך של "נורת'ורפ-גררומן" (יצרנית הסנסור)
דאגלס SBD דונטלס היה מטוס סיור ומפציץ הצלילה העיקרי בו השתמשו נושאות המטוסים של הצי האמריקני לאורך רוב מלחמת העולם השנייה.
את הדונטלס הטיס גם חיל הנחתים האמריקני, מבסיסים יבשתיים ומנושאות מטוסים.
הדונטלס נודע בעיקר בזכות התפקיד בו מילא בקרב מידוויי, בו הטביע ארבע נושאות מטוסים יפניות.
הדונטלס הצטיין בתפקידו, והיה בעל טווח טיסה ארוך, בעל כושר תמרון גבוה, יכולת צלילה מעולה, וכושר נשיאת פצצות.
תכנון המטוס החל ב-1935 בחברת נורת'רופ, אך ב-1937 נרכשה החברה על ידי דאגלס איירקראפט קומפני, שהמשיכה את הפיתוח, ובחודש נובמבר הציגה את הדגם הראשון, שנרכש על ידי הצי וחיל הנחתים ביחד עם הדגם השני, שהציג מספר שיפורים.
ב-1941 ייצרה דאגלס את הדגם השלישי, שכלל שיפורים במיגון גוף המטוס ומכלי הדלק, וכן חימוש נוסף.
הדגם החמישי שבנתה דאגלס, ה-SBD-5, היה הדגם הנפוץ ביותר של מטוס זה, ומספר פרטים נשלחו לצי המלכותי הבריטי ולחיל האוויר המלכותי של ניו זילנד.
לחילות האוויר של צבא ארצות הברית נבנתה גרסה מיוחדת של הדונטלס, שנקראה A-24 באנשי, שממנה הוסר וו העצירה ששימש לנחיתה על נושאות מטוסים, ואת גלגל הזנב הקשיח החליף צמיג פנאומטי.
בעת ההתקפה על פרל הארבור, שפתחה את המערכה באסיה ובאוקיינוס השקט, הושמדו מרבית הדונטלס של חיל הנחתים האמריקני על הקרקע בבסיסם שבפרל הארבור.
עם זאת, באותה עת לא היו נושאות המטוסים האמריקניות במעגן, וכך ניצלו, הן ומטוסיהן, מפגיעת המפציצים היפניים.
לאחר ההתקפה, השתתפו מפציצי דונטלס במספר התקפות שערכו נושאות המטוסים האמריקניות בדרום מערב האוקיינוס השקט במהלך החודשים פברואר-מרץ 1942.
הקרב הראשון בו לקחו המפציצים חלק מרכזי היה קרב ים האלמוגים, בו טיבעו מפציצי דונטלס מנושאות המטוסים אנטרפרייז ולקסינגטון את נושאת המטוסים הקלה היפנית "שוהו", והסבו נזק כבד לשוקאקו.
עם זאת, התרומה הנכבדת ביותר של מפציצי דונטלס לצי האמריקני באה לידי ביטוי בקרב מידוויי, ביוני 1942. ארבע טייסות דונטלס תקפו וטיבעו ארבע נושאות מטוסים יפניות, וכן טיבעו סיירת כבדה אחת והסבו נזק כבד מאוד לאחרת.
הצלחתם של טייסי הדונטלס מנושאות המטוסים עמדה בניגוד להישגיהם של טייסי דונטלס של חיל הנחתים, אשר המריאו מאטול מידוויי.
טייסים אלה לא היו מנוסים בטכניקת הצלילה, ונאלצו לשחרר את פצצותיהם בעודם דואים מעל אוניות האויב, ומטוסים רבים הושמדו.
הדונטלס מילאו תפקיד מכריע גם בקרב גוודלקנל, עת פעלו משדה הנדרסון ומנושאות מטוסים.
הם תקפו שיירות יפניות שהובילו חיילים ואספקה לגוודלקנל, טיבעו חלק מהן, ותרמו רבות לתבוסת חיל המצב היפני באי, וכן טיבעו גם את נושאת המטוסים ריוג'ו בסמוך לאיי שלמה ב-24 באוגוסט.
מפציצי דונטלס פעלו גם באוקיינוס האטלנטי, והמריאו מנושאת המטוסים ריינג'ר ושתי נושאות מטוסים מלוות במהלך נחיתת כוחות בעלות הברית בחופי צפון אפריקה המערבית, במסגרת מבצע לפיד בנובמבר 1942. את טיסתם המבצעית הראשונה מעל אירופה ערכו הדונטלס באוקטובר 1943, כשהפציצו אוניות סוחר של גרמניה הנאצית סמוך לחוף הנורווגי.
קרב ים הפיליפינים היה הקרב האחרון בו היו הדונטלס חלק מרכזי בכוח התקיפה, שכן ב-1944 החל הצי להחליף אותם במפציצי SB2C הלדייבר, וביולי 1944 עזב הדונטלס האחרון את פס הייצור.
בסך הכל נזקפו לזכותם של מפציצי הדונטלס טיבוע של כ-300,000 טון ספונה, מתוכם לפחות 18 אוניות מלחמה, החל בצוללות, דרך אוניות מערכה, וכלה בנושאות מטוסים.
חילות האוויר של צבא ארצות הברית
מפציצי SBD דונטלס נשלחו לאיי הפיליפינים בסתיו 1941, אך לאחר ההתקפה על פרל הארבור נשלחו לאוסטרליה, ומשם יצאו למשימות התקפה בים ג'אווה ובגינאה החדשה.
תוך זמן מה נשלחו A-24 לבסיסים שונים ברחבי האוקיינוס השקט, ושימשו לתקיפת בסיסים יפניים באיי גילברט, באיי מרשל, ואף באיים האלאוטיים.
מפציץ הדאגלס SBD דונטלס שירת במדינות הבאות:
SCR-584 (ראשי תיבות של: Signal Corps Radio #584) הוא מכ"ם אוטומטי על בסיס גלי מיקרו שפותח על ידי "Rad Lab" (או בשמה הרשמי MIT Radiation Laboratory) במהלך מלחמת העולם השנייה.
הוא החליף מערכת מכ"ם קודמת ומסובכת ממנה בסדר גודל בשם "SCR-268" בתור מערכת המכ"ם הראשית של צבא ארצות הברית לטיווח מטוסים, בקצב הכי מהיר שניתן היה (קצב הייצור המואץ של המערכות).
SCR 1845-6357 הוא כוכב כפול המורכב מננס אדום וננס חום שנמצאים במרחק של 12.5 שנות אור ממערכת השמש בקבוצת הכוכבים טווס.
למרות קרבתה, המערכת מאוד עמומה וקשה לצפייה והיא התגלתה רק בשנת 2004. מסיבה זו היא אינה מופיעה ברשימות של כוכבים קרובים כמו קטלוג גליזה או של כוכבים בעלי תנועה עצמית גדולה כמו קטלוג לויטן.
SCR 1845-6357A הוא ננס אדום מסוג ספקטרלי M8.5V, עם מסה של כ-7% ממסת השמש הוא על הסף התחתון שמאפשר היתוך של מימן להליום.
טמפרטורת פניו היא נמוכה מאוד, כ-2,600 קלווין בלבד והוא מאיר באור נראה בעוצמה של קצת יותר ממיליונית מעוצמת ההארה של השמש, אך יותר מפי 100 מכך באור תת-אדום.
בשנת 2006 התגלה ננס חום המקיף את הננס האדום במרחק של כ-4.5 יחידות אסטרונומיות שקיבל את הסימון SCR 1845-6357B.
בשל הטמפרטורה הנמוכה הוא כמעט ולא פולט קרינה בתחום הנראה וניתן לצפייה רק בתחום התת-אדום.
למערכת יש תנועה עצמית גדולה יחסית והיא נעה כ-2.5 שניות קשת בשנה על רקע הכוכבים הרחוקים יותר.
הכוכב הקרוב ביותר ל-SCR 1845-6357 הוא ε באינדיאני שנמצא במרחק של כ-5 שנות אור מהמערכת.
ממרחק זה הוא יראה בבירור עם בהירות מדרגה 2.8, בהיר בהרבה מכפי שהוא נראה מכדור הארץ.
הננסים האדומים לאקאי 8760 וגליזה 832 נמצאים במרחק של בין 7.3 שנות אור ל-7.5 שנות אור והם עמומים מכדי שיוכלו להראות לעין אנושית ללא ציוד עזר ממרחק זה.
δ בטווס נמצא במרחק של כ-7.8 שנות אור מ-SCR 1845-6357 ויראה ממנו ככוכב בהיר עם בהירות מדרגה 1.5. השמש תראה מסביבתו של SCR 1845-6357 ככוכב חסר ייחוד עם בהירות מדרגה 2.75.
בעברית: גידול מסוג של תאים-עגולים-קטנים-כחולים) הוא כל גידול ממאיר שיש לו מראה אופייני של תאים עגולים קטנים שנראים בצבע כחול בצביעת המטוקסילין-אאוזין.
גידולים אלו נפוצים יותר בילדים מאשר במבוגרים.
בדרך כלל הם נראים כתאים לא ממוינים.
הדומיננטיות של הצבע הכחול נובעת מכך שהתאים מורכבים בעיקר מגרעין, ולכן יש להם ציטופלזמה דלילה.
סרטן ריאה מסוג תאים קטנים.
SCAT Airlines, היא חברת תעופה קזחית שבסיסה הראשי נמצא בנמל התעופה הבינלאומי שימקנט , שבשימקנט, קזחסטן.
החברה מפעילה טיסות לכל הערים הגדולות של קזחסטן וכן למדינות שכנות.
חברת התעופה הוקמה והחלה את פעילותה בשנת 1997.
SCAT Airlines הקימה את חברת סאנדיי איירליינס אשר המפעילה ארבעה בואינג 757-200s כמו גם אחד בואינג 767-300ER.
SCAT Airlines הייתה ברשימת חברות התעופה האסורות לטיסה באיחוד האירופי עד 8 בדצמבר 2016.
SBS 6 הוא ערוץ טלוויזיה הולנדי, הנמצא בבעלות רשת Talpa, שנקראה בעבר בשם .SBS Broadcasting B.V ומכאן שמו.
ערוצים אחרים בבעלות הקבוצה הם NET 5, SBS 9 ו-Veronica TV.
SBS ייצגה בעבר חברת טלוויזיה סקנדינבית, כאשר זו החלה להתרחב מחוץ לסקנדינביה ב-1995, אחת המדינות הראשונות שבהן היא החלה לפעול הייתה הולנד.
SBS 6 היה ערוץ הטלוויזיה המסחרי השלישי בהולנד אחרי RTL 4 ו-RTL 5, כשהושק ב-28 באוגוסט 1995.
כאשר הושק הערוץ, הוא היה בתחרות קשה מול ערוץ Veronica, שהחל לשדר באותה עת.
זאת בשל הרצון של שני הערוצים לתפוס את אפיק 6 בשלט.
ב-1 במרץ 1999 קבוצת SBS הרחיבה את שידוריה בהולנד, עם תחילת שידורי ערוץ NET 5. בשנת 2003 ערוץ Veronica הצטרף לקבוצה.
ב-10 באפריל 2017 רכשה Talpa אחזקות 67% ממניות Sanroma Media הולנד.
SBS 6 הוא ערוץ טלוויזיה הולנדי הנמצא בבעלות רשת Talpa.
הערוץ הושק ב-1 בינואר 2015 בשעה 12:00 שעון מרכז אירופה (CET), עם מרתון סרטים.
הערוץ משודר בכל שירותי הטלוויזיה הרב-ערוצית בהולנד.
ערוצים אחרים הנמצאים בבעלות הקבוצה הם NET 5, SBS 6 ו-Veronica TV.
SBS Broadcasting הודיעה כי בכוונתה להשיק ערוץ רביעי בהולנד כבר בשנת 2009. ב-22 באוגוסט 2014 פרסמה החברה באופן רשמי את תוכניותיה המפורטות להקמת ערוץ חדש שמושך את הצופים.
הערוץ קיבל את שמו SBS 9 ב-27 בנובמבר 2014. תאריך השקת הערוץ נקבע לינואר 2015.
הערוץ משדר סרטים וסדרות טלוויזיה תוך אפיון כל יום בשבוע בסוגה אחרת:
יום שישי: תוכניות לכל המשפחה
פרויקט SCORE (ראשי תיבות של: Signal Communications by Orbiting Relay Equipment, בתרגום חופשי: תקשורת אותות בעזרת ציוד ממסר), היה לוויין התקשורת הראשון בעולם.
הלוויין SCORE שוגר על טיל אטלס ב-18 בדצמבר 1958. הלוויין אפשר לבצע מבחן ראשון של תקשורת בעזרת ציוד ממסר בחלל, והיווה את השיגור הראשון המוצלח בעזרת טיל אטלס.
SCORE גרר תשומת לב עולמית כאשר שידר ברכה לכבוד חג המולד בגלי רדיו קצרים.
בהודעה נשמע נשיא ארצות הברית דאז, דווייט אייזנהאואר, שהוקלט על גבי קלטת.
שיגור הלוויין מיקם את ארצות הברית בשוויון טכנולוגי מול ברית המועצות והיווה מענה ללוויינים ספוטניק 1 וספוטניק 2.
שיגור הלוויין לקח שישה חודשים והיווה את המשימה הראשונה של DARPA, והראה שקבוצת מחקר קטנה וממוקדת בעלת משאבים רבים היא השיטה המועדפת להשגת הידע הדרוש כדי להצליח במרוץ לחלל.
SCORE היווה כלי מבחן לטיל אטלס, שהוכתר בהצלחה, אף שהיה כבד פי מאה מלוויינים אמריקאים קודמים, והוכיח את הכדאיות של העברת מסרים דרך האטמוספירה.
SCS Software היא חברה לפיתוח משחקי וידאו מפראג, צ'כיה.
היא ידועה בעיקר בזכות סדרת המשחקים Truck Simulator.
החברה נוסדה בשנת 1997 כחברה פרטית, ומתחילתה תמקדה בפיתוח משחקי מחשב תלת-ממדיים.
על כן, החברה יצרה מנוע משחק בשם Prism3D (המבוסס על שפת c++).
החברה מציעה גם שירותי צד שלישי בפיתוח משחקים ומנועי משחק מאז 1999. החברה התחילה עם כ-10 עובדים, ועם העלייה בפופולריות מספרם עלה בהדרגה.
סמיקונדקטור דיבייסז בע"מ, המוכרת בשמה באנגלית SCD – Semi-Conductor Devices (בעברית: התקני מצב מוצק או המ"מ), היא חברה ישראלית בשליטת רפאל ואלביט מערכות, העוסקת בפיתוח ובייצור של גלאים אלקטרו-אופטיים , גלאי אינפרה אדום ודיודות לייזר.
מניות SCD נמצאות בבעלות שווה של החברה הביטחונית ממשלתית רפאל - מערכות לחימה מתקדמות והחברה הביטחונית הפרטית-ציבורית אלביט מערכות, אך SCD מתפקדת כחברה מסחרית עצמאית.
החברה משקיעה רבות במחקר ופיתוח, וכשליש מעובדיה עוסקים בתחום זה.
ל-SCD חברת-בת בארצות הברית, SCD USA, שהוקמה באוגוסט 2007 במלבורן, פלורידה, ומטרתה שיווק מוצרי החברה לשוק האמריקאי.
חברה זו משמשת כקבלן רשמי למשרד הביטחון האמריקאי.
בשנת 2018 רכשה את חברת קוואנטום אימג'ינג, חברה אמריקאית הפועלת מקולורדו ומעסיקה כמה עשרות עובדים, והציבה אותה תחת חטיבת "SCD.USA".
מפעל החברה ומשרדיה הראשיים ממוקמים במכון לשם של רפאל שנמצא במועצה האזורית משגב, החברה פועלת להשקיע את כספיה בעסקים הממוקמים בפריפריה.
משרדי חברת הבת, SCD.USA, ממוקמים במלבורן, פלורידה.
בנוסף, לחברה משרדי מכירות בסונגנאם, קוריאה הדרומית ובטוקיו, יפן.
ב-2006 חתמה על הסכם עם רפאל, בו הוחלט להקים מבנה חדש להרחבת המפעל במכון לשם בעלות של כ-9 מיליון ש"ח, אותו היא שוכרת מרפאל עד שנת 2026.
החברה רשמה רווחים החל משנות ה-90, תופעה חריגה יחסית למחלקות פיתוח מהסוג בו הייתה בתקופה זו.
בשנת 2018 דווח כי לחברה הכנסות של כ-150–200 מיליון דולר, מרביתן מייצוא מוצרים אל מחוץ לישראל.
חברת רפאל, שמחזיקה ב-50% מהחברה, דיווחה באותה שנה כי חולקו לה רווחים בסך 32.5 מיליון ש"ח.
לחברה יכולות עיבוד חומרים מוליכים למחצה, גידול LPE ו-MBE, עיצוב VLSI ושימוש בטכנולוגיית ואקום.
מוצרי החברה משמשים לחמישה תחומים מרכזיים: צבא וביטחון, תעשייה, אבטחה, חלל ורפואה.
מרבית מוצרי החברה מיוצאים (בין 50% ל-80%), בעוד שכ-20% נמסרים למערכות המשרתות את צה"ל.
מסקנות צה"ל בעקבות מלחמת יום הכיפורים הובילו לשינוי תפישה בתעשיית הביטחון הישראלית והתבססה האמונה כי הטכנולוגיות של אתמול לא יספיקו למלחמות של מחר, ונוצרה ציפייה לטכנולוגיות "שוברות שוויון".
בעקבות זאת, החל תהליך פיתוח נרחב בכלל התחומים הנוגעים בביטחון, אחד מתחומים אלו היה ראיית לילה, שנתפש כתחום שיכול להעניק יתרון מיוחד לישראל.
לחשיבה הזו הצטרף סירובה של ממשלת ארצות הברית למסור לישראל גלאי אינפרא-אדום לראיית לילה, והוחלט לפעול לפיתוח גלאים אלו בישראל.
ב-1974 פנו מנכ"ל רפאל, ד"ר זאב בונן, ומנכ"ל משרד הביטחון, צבי צור, לפרופסור יצחק קדרון מהטכניון, שניהל מעבדה למחקר התקני מצב מוצק, בבקשה להקים מעבדת מיקרו-אלקטרוניקה בטכניון, מעבדה זו הייתה הבסיס הטכנולוגי שאפשר את הקמת התעשייה לייצור גלאי אינפרא אדום לראית לילה בישראל.
על הקמת המעבדה זכה פרופסור קדרון בפרס ביטחון ישראל.